Bernatonių karjeras
55°47′17″ š. pl. 24°16′20″ r. ilg.﻿ / ﻿55.78806°š. pl. 24.27222°r. ilg.﻿ / 55.78806; 24.27222 Bernatonių karjeras – karjero tvenkinys Lietuvoje, Panevėžio rajone, 8,5 km į šiaurės vakarus nuo Panevėžio. Sudarytas karjere, išeksploatavus žvyro ir smėlio išteklius ir prisipildžius vandeniui. Tvenkinio ilgis iš šiaurės į pietus – 0,57 km, plotis – iki 0,48 km. Altitudė 41,8 m. Krantai vietomis statūs, apaugę krūmynais. Pietinės tvenkinio dalies kranto linija vingiuota, čia atnaujinti žvyro kasybos darbai. Pietrytine pakrante teka Sanžilės kanalas, už jo – plyti dirbami laukai. Vakarinėje ir rytinėje pakrantėse įsikūrusi Bernatonių sodų bendrija, į šiaurę plyti dirbami laukai.